CELEX: 62017TN0479
Language: el
Date: 2017-08-02 00:00:00
Title: Υπόθεση T-479/17: Προσφυγή της 2ας Αυγούστου 2017 — PO κατά ΕΥΕΔ

16.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/35
            
         Προσφυγή της 2ας Αυγούστου 2017 — PO κατά ΕΥΕΔ
   (Υπόθεση T-479/17)
   (2017/C 347/44)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: PO (εκπρόσωποι: N. de Montigny και J.-N. Louis, δικηγόροι)
   
      Καθής: Ευρωπαϊκή Υπηρεσία Εξωτερικής Δράσης
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει
               
                           —
                        
                        
                           το φύλλο υπολογισμού της 10ης Νοεμβρίου 2016 που του διαβίβασε η μονάδα ανθρώπινων πόρων της ΕΥΕΔ καθώς και, στο μέτρο που είναι αναγκαίο, το μήνυμα ηλεκτρονικού ταχυδρομείου της 24ης Οκτωβρίου 2016, με το οποίο η ίδια υπηρεσία του επισημαίνει ότι δεν δικαιούται επιστροφή των σχολικών δαπανών για τα δύο τέκνα του πέραν του ανώτατου ορίου που προβλέπει το άρθρο 15 του παραρτήματος Χ του Κανονισμού Υπηρεσιακής Καταστάσεως των υπαλλήλων, καθόσον βρίσκεται σε διαδικασία κινητικότητας·
                        
                     
                           —
                        
                        
                           εφόσον παρίσταται αναγκαίο, την από 16 Μαΐου 2017 απάντηση περί ρητής απορρίψεως της διοικητικής του ενστάσεως·
                        
                     
         
               —
            
            
               να καταδικάσει την καθής στο σύνολο των δικαστικών εξόδων.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, ο προσφεύγων προβάλλει τρεις λόγους ακυρώσεως.
   
               1.
            
            
               Ο πρώτος λόγος ακυρώσεως αντλείται από ένσταση ελλείψεως νομιμότητας, καθόσον το φύλλο υπολογισμού της 10ης Νοεμβρίου 2016 (στο εξής: προσβαλλόμενη ατομική απόφαση), καθώς και το σημείωμα της 15ης Απριλίου 2016 και το σημείωμα της 22ας Σεπτεμβρίου 2016 στα οποία στηρίζεται και οι Κατευθυντήριες Γραμμές εκδόθηκαν κατά παράβαση του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ) και του παραρτήματος X αυτού.
            
         
               2.
            
            
               Ο δεύτερος λόγος ακυρώσεως αντλείται από ένσταση ελλείψεως νομιμότητας, καθόσον τα εν λόγω σημειώματα στα οποία στηρίζεται η προσβαλλόμενη ατομική απόφαση εκδόθηκαν κατά παράβαση των Κατευθυντήριων Γραμμών.
            
         
               3.
            
            
               Ο τρίτος λόγος ακυρώσεως αντλείται από έλλειψη νομιμότητας της προσβαλλόμενης ατομικής αποφάσεως για τους ακόλουθους λόγους:
               
                           —
                        
                        
                           παραβίαση των αρχών της προφυλάξεως, της δικαιολογημένης εμπιστοσύνης και της ασφάλειας δικαίου και παραβίαση της αρχής της χρηστής διοικήσεως καθώς και των κεκτημένων δικαιωμάτων·
                        
                     
                           —
                        
                        
                           προσβολή του δικαιώματος στον οικογενειακό βίο και του δικαιώματος εκπαιδεύσεως·
                        
                     
                           —
                        
                        
                           παραβίαση των αρχών ίσης μεταχειρίσεως και απαγορεύσεως των διακρίσεων·
                        
                     
                           —
                        
                        
                           παράλειψη σταθμίσεως των συμφερόντων και λήψη του μέτρου χωρίς τήρηση της αρχής της αναλογικότητας.